পাথরঘাটা ওয়ার্ড

পাথরঘাটা বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

 আয়তন 
পাথরঘাটা ওয়ার্ডের আয়তন ০.৮৬ বর্গ কিলোমিটার।

 জনসংখ্যার উপাত্ত 
২০১১ সালের আদমশুমারি অনুযায়ী পাথরঘাটা ওয়ার্ডের মোট জনসংখ্যা ৩৪,৮৩৫ জন। এর মধ্যে পুরুষ ১৮,৬৮৬ জন এবং মহিলা ১৬,১৪৯ জন। মোট পরিবার ৭,৪৫৭টি।

 অবস্থান ও সীমানা 
চট্টগ্রাম সিটি কর্পোরেশনের পূর্বাংশে পাথরঘাটা ওয়ার্ডের অবস্থান। এর পূর্বে ৩৫নং বকশীর হাট ওয়ার্ড, উত্তরে ৩৫নং বকশীর হাট ওয়ার্ড ও ৩২নং আন্দরকিল্লা ওয়ার্ড, পশ্চিমে ৩২নং আন্দরকিল্লা ওয়ার্ড ও ৩৩নং ফিরিঙ্গি বাজার ওয়ার্ড এবং দক্ষিণে কর্ণফুলী নদী ও কর্ণফুলী উপজেলার চর পাথরঘাটা ইউনিয়ন অবস্থিত।

 প্রশাসনিক কাঠামো 
পাথরঘাটা ওয়ার্ড চট্টগ্রাম সিটি কর্পোরেশনের আওতাধীন ৩৪নং ওয়ার্ড। এ ওয়ার্ডের উত্তরাংশের প্রশাসনিক কার্যক্রম চট্টগ্রাম সিটি কর্পোরেশনের কোতোয়ালী থানার এবং দক্ষিণাংশ সদরঘাট থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
 পাথরঘাটা
 চাক্তাই

 শিক্ষা ব্যবস্থা 
২০১১ সালের আদমশুমারি অনুযায়ী পাথরঘাটা ওয়ার্ডের সাক্ষরতার হার ৭৩.২%। এ ওয়ার্ডে ১টি কলেজ, ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।

 শিক্ষা প্রতিষ্ঠান 
কলেজ
 পাথরঘাটা মহিলা কলেজ

মাধ্যমিক বিদ্যালয়
 পাথরঘাটা বালিকা উচ্চ বিদ্যালয়
 পাথরঘাটা সিটি কর্পোরেশন বালক উচ্চ বিদ্যালয়
প্রাথমিক বিদ্যালয়
 পাথরঘাটা এস এন বালিকা সরকারি প্রাথমিক বিদ্যালয়
 পাথরঘাটা জে ডি সরকারি প্রাথমিক বিদ্যালয়
 পাথরঘাটা বালক সরকারি প্রাথমিক বিদ্যালয়

 অর্থনীতি 

 ব্যাংক 
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩৪নং পাথরঘাটা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকজনতা ব্যাংকআশরাফ আলী রোড শাখাসাধারণ১, আশরাফ আলী রোড, মরিয়ম মার্কেট, পাথরঘাটা০২রূপালী ব্যাংকইকবাল রোড শাখা২৬ নং বংশাল রোড, পাথরঘাটা, চট্টগ্রাম০৩ওমর আলী মার্কেট শাখাআশরাফ আলী রোড, পাথরঘাটা০৪বেসরকারি বাণিজ্যিক ব্যাংকআইএফআইসি ব্যাংকপাথরঘাটা উপশাখাসাধারণ৪৫৭/এ, আশরাফ আলী রোড, কোতোয়ালী, চট্টগ্রাম০৫ফার্স্ট সিকিউরিটি ইসলামী ব্যাংকআনসার ক্লাব আমানত শাহ উপশাখাইসলামী শরীয়াহ্ ভিত্তিকবাসা নং ১৫৪০/১২৫৯/১৩২৯, বান্ডেল রোড, বদরপট্টি, রোড নং ১৬, কোতোয়ালী, চট্টগ্রাম০৬ফিশারীঘাট উপশাখাবাসা নং ১৬৮/২১৮, ইকবাল রোড, রোড নং ৩২, কোতোয়ালী, চট্টগ্রাম

 কাউন্সিলর 
 কাউন্সিলর  রাজনৈতিক দল  নির্বাচন সন মোহাম্মদ ইসমাঈল বালি  বাংলাদেশ জাতীয়তাবাদী দল  ২০১৫ পুলক খাস্তগীর  বাংলাদেশ আওয়ামী লীগ  ২০২১

 আরও দেখুন 
 চট্টগ্রাম কোতোয়ালী মডেল থানা
 সদরঘাট থানা
 চট্টগ্রাম সিটি কর্পোরেশন
 চট্টগ্রাম জেলা

 তথ্যসূত্র 

 বহিঃসংযোগ 

বিষয়শ্রেণী:চট্টগ্রাম সিটি কর্পোরেশনের ওয়ার্ড